L 114/10 Jurnalul Oficial al Uniunii Europene 7.5.2009 DIRECTIVE DIRECTIVA 2009/3/CE A PARLAMENTULUI EUROPEAN ȘI A CONSILIULUI din 11 martie 2009 de modificare a Directivei 80/181/CEE a Consiliului privind apropierea legislațiilor statelor membre referitoare la unitățile de măsură (Text cu relevanță pentru SEE) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul de instituire a Comunității Europene, în special articolul 95, având în vedere propunerea Comisiei, având în vedere avizul Comitetului Economic şi Social European (!), hotărând în conformitate cu procedura stabilită la articolul 251 din tratat (), întrucât: (1)  Prin Directiva 80/181/CEE a Consiliului () se solicită Regatului Unit și Irlandei să stabilească o dată limită pentru aplicarea derogărilor, în cazurile în care acestea sunt încă în vigoare, cu privire la unitățile de măsură denumite „pint” pentru laptele în sticle reutilizabile, berea și cidrul la butoi, „mile” pentru indicatoarele de trafic rutier şi de viteză, precum și „troy ounce” pentru tranzacțiile cu metale prețioase. Cu toate acestea, expe- riența a demonstrat că, dat fiind caracterul local al acestor derogări și numărul limitat de produse vizate, menținerea derogărilor nu ar conduce la o barieră netarifară în calea comerţului și, în consecință, nu mai este nevoie să se renunțe la aceste derogări. (2) Este necesar să se precizeze că domeniul de aplicare al Directivei 80/181/CEE este în concordanță cu obiectivele menţionate la articolul 95 din tratat și nu se limitează la anumite domenii de acțiune comunitară. (3) Directiva 80/181/CEE permite utilizarea unor indicații suplimentare, pe lângă unitățile de măsură legale stabilite în capitolul I din anexa la directiva menționată anterior, până la 31 decembrie 2009. Cu toate acesta, () JO C 120, 16.5.2008, p. 14. () Avizul Parlamentului European din 29 noiembrie 2007 (JO C 297 £, 20.11.2008, p. 105), Poziția comună a Consiliului din 18 noiembrie 2008 O C 330 E, 30.12.2008, p. 1) şi Poziţia Parlamentului European din 16 decembrie 2008 (nepublicată încă în Jurnalul Oficial). () JO L 39, 15.2.1980, p. 40. pentru a evita crearea de obstacole pentru întreprinderile din Comunitate care exportă către anumite ţări terțe care solicită utilizarea altor unități de măsură decât cele stabilite în capitolul I, este adecvat să se menţină auto- rizația de utilizare a indicațiilor suplimentare. Directiva 80/181/CEE sprijină funcționarea fără impe- dimente a pieţei interne prin nivelul de armonizare a unităților de măsură pe care îl impune. În acest context, este oportună monitorizarea de către Comisie a evoluţiilor pieţei legate de respectiva directivă şi de punerea sa în aplicare, în special cu privire la posibilele obstacole în calea funcţionării pieței interne, precum şi la necesitatea unor armonizări suplimentare pentru a depăşi obstacolele respective. Este oportună continuarea, cu fermitate, de către Comisie, în contextul relațiilor sale comerciale cu ţările terţe, inclusiv în cadrul Consiliului economic transatlantic, a urmăririi acceptării pe pieţele din țările terțe a produselor pe ale căror etichete sunt indicate doar unități din Sistemul internaţional de unități de măsură (SI). Indicaţiile suplimentare ar putea permite, în plus, trecerea treptată și fără probleme la noi unităţi metrice care ar putea fi introduse la nivel internațional. În 1995, Conferinţa generală privind greutățile și măsurile a decis să elimine categoria de unităţi SI supli- mentare ca şi categorie separată în SI și să considere unitățile „radian” și „steradian” ca fiind unități SI derivate adimensionale ale căror denumiri şi simboluri pot fi utilizate, fără a fi obligatoriu, în exprimarea altor unităţi SI derivate, în funcție de necesități. În 1999, Conferinţa generală privind greutățile și măsurile a adoptat, în cadrul SI, „katalul”, al cărui simbol este „kat”, ca unitate SI pentru măsurarea acti- vității catalitice. Scopul acestei noi unităţi de măsură SI armonizată era de a asigura o descriere coerentă şi uniformă a unităților de măsură în domeniul medicinei şi al biochimiei şi, pe cale de consecinţă, de a elimina orice risc de confuzie provenind din utilizarea unor unități nearmonizate.